open-index/open-wikipedia-markdown huggingface dataset:
Balduin II av Holland

**Balduin II av Holland** (død 30. april 1196 i Mainz) var biskop i Utrecht fra 1178 frem til sin død i 1196.

Balduin var sønn av Dirk VI av Holland og Sophia av Rheineck akkurat som Dirk. Etter at han gjennom lang tid hadde virket som prost ved kapittelet i Oldenzaal og for en tid også ved Mariakirken i Utrecht, etterfulgte han biskopen av Utrecht. Sammen med sine to brødre, grevene Otto av Bentheim og Floris III av Holland, ble grevskapet Hollands grep på Utrecht forsterket.

Hans samtidige beskrev ham som en meget imøtekommende og vennlig mann og priste hans kyskhet. Han måtte likevel under sitt styre stadig vekk føre krig. I løpet av hans regjering kjempet han med hertug Otto I av Gelre om områdene Veluwe og Salland og med borggrevene av Groningen og Coevorden. Krigene i Oversticht, der plyndring av biskopens eiendommer var dagligdags, var en stor belastning for bispedømmets finanser. I 1188 forsonte han seg med motstanderen Otto på riksdagen i Mainz, trolig gjennom keiser Fredrik Barbarossas megling. Etter at Otto vendte tilbake fra det hellige land blusset striden dog opp igjen. Balduin begav seg til Mainz for å be om keiser Henrik VIs hjelp, men døde få dager etter ankomsten. Han ble begravet i Martinskirken i Utrecht.

Av Balduins geistlige virksomhet er lite kjent.

## Referanser


## Kilder
* 
*
Foggy Bottom

**Foggy Bottom** er et av de eldste nabolagene i Washington D.C., USAs rikshovedstad. Navnet, som betyr noe slikt som «*Tåkedypet*», kommer av at området ligger lavt og at tåke (som det var mye av i sumpene i det tidlige Washington) hadde en tendens til å samle seg der. Navnet brukes idag gjerne som metonym for Utenriksdepartementet, som har hovedkontor i området. Andre viktige bygninger i nabolaget inkluderer det berømte Watergate Hotel, Kennedy Center for the Performing Arts samt hovedcampusen til George Washington University.
Beau Bridges

**Beau Bridges** (født **Lloyd Vernet Bridges III** den 9. desember 1941 i Los Angeles i California) er en amerikansk skuespiller. Han er sønn av skuespilleren Lloyd Bridges og Dorothy Dean Simpson. Han fikk klengenavnet «Beau» av sin mor og far etter Ashley Wilkes' sønn i *[[Tatt av vinden]]* som var boken de leste på den tiden. Bridges er storebror til Cindy og Jeff Bridges.

Bridges giftet seg med Julie Landfield i 1964. De skilte seg i 1984. De har to sønner, Casey Bridges, født 1969 (adoptert), og skuespilleren Jordan Bridges, født 1973. Like etter skilsmissen giftet han seg med Wendy Treece Bridges. Med henne har han barnene Dylan, født 1985, Emily «Beau», født 1987, og Ezekiel «Zeke» Jeffry, født 1993.

## Referanser


## Eksterne lenker
*
Nøyaktighet

**Nøyaktig** er et relativt begrep som brukes når noe er beskrevet slik man kan se bort fra  feilkilder. Nøyaktighet er relativ i forhold til størrelse og krav til presisjon. Man kan for eksempel aldri kunne fastslå den eksakt nøyaktige posisjonen til et enkelt elektron i på grunn av Heisenbergs uskarphetsrelasjon fra kvantefysikken, men vil likevel kalle en GPS' slingringsmonn på 1 meter, nøyaktig. Imidlertid er ikke behovet for nøyaktighet i hverdagen så stort.
Kjerknesvågen

**Kjerknesvågen** er en bygd og havn på nordvestsiden av Inderøy, ved Beitstadfjorden.  

Kaien på Kjerknesvågen er base for Jekta Pauline. Lyngstad skole er 1–7-skole.
## Referanser
Schlesiere

**Schlesiere** er betegnelsen på de folkene som lever i eller kommer fra Schlesien. Schlesien var alltid et blandet område med tyskere, polakker og en mindre andel tsjekkere, og preget av både tysk og polsk kultur. I nyere tid har enkelte definert schlesierne som et eget folk, som hverken er tyskere, polakker eller tsjekkere, men påvirket av alle disse kulturene. I folketellingen i 2011 erklærte 817 000 mennesker i Schlesien at deres nasjonalitet var «schlesisk», hvorav over 300 000 kun erklærte schlesisk nasjonalitet, og nesten 450 000 erklærte polsk-schlesisk nasjonalitet. De fleste schlesere regner seg som polakker, men det er en gruppe som ikke anser seg selv som noen - bare schlesere.

Det er likevel alminnelig å skille mellom tyske schlesiere, som før annen verdenskrig utgjorde tre fjerdedeler av befolkningen i Schlesien og var i flertall i Nedre Schlesien og deler av Øvre Schlesien, og polske schlesiere som før annen verdenskrig var i flertall i deler av Øvre Schlesien. Etter krigen ble størstedelen av den tyskspråklige befolkningen på 4,5 millioner fordrevet, slik at det lever mange mennesker av schlesisk herkomst i Vest-Tyskland og det tidligere DDR. Mange av disse er organisert i *Landsmannschaft Schlesien*, som bl.a. arbeider for å ta vare på schlesisk kultur og identitet. Over 600&nbsp;000 omkom eller ble savnet i fordrivelsesprosessen. Til gjengjeld ble Schlesien befolket av polakker fra andre deler av Europa, bl.a. dagens Ukraina.

De tsjekkiske schlesierne er betegnelsen på tsjekkere i det området som var kjent som Østerriksk Schlesien, som var den lille delen av provinsen Østerrike beholdt da resten av Schlesien ble avstått til Preussen. Delen av Østerriksk Schlesien (nå kjent som Cieszyn Schlesien i Polen og Tsjekkia) hører også til Polen og der bor polakker eller polske schlesere (polske-schlesere). Tsjekkiske (Østerriksk) Cieszyn Schlesien har en betydelig befolkning av polakker. 

## Referanser
Bill Goldberg

**William** «**Bill**» **Scott Goldberg** (født 27. desember 1966 i Tulsa i Oklahoma) er en amerikansk skuespiller og tidligere fribryter og amerikansk fotballspiller.

Som fribryter er Goldberg best kjent for sin periode i World Championship Wrestling fra 1996&ndash;2001 og i World Wrestling Entertainment fra 2003&ndash;2004.

## Fotballkarriere
Goldberg spilte college football ved University of Georgia hvor han spilte defensive tackle. Han ble plukket opp av Los Angeles Rams i 11. runde (#302) i NFLs draft i 1990.

Han spilte for Rams i -sesongen og for CFL-laget SacraMento Gold Miners og Atlanta Falcons fra 1992 til . Etter å bli kuttet av Falcons ble han plukket opp av det nye laget Carolina Panthers i NFL Expansion Draft 1995, men spilte aldri en kamp for laget. Han var den første spilleren til å bli kuttet av Panthers.

Goldbergs karriere i NFL ble avsluttet da han "tore his lower abdomen off his pelvis". Han hadde ønsker om å returnere etter rehabilitering, men var ikke særlig ettertraktet etter manglende suksess. Goldberg har beskrevet sin spilletid i NFL som "a mixed emotional experience" da han, selv om han oppnådde målet sitt om å nå NFL, ikke hadde oppnådd suksessen han ønsket.

## Titler
* **[[World Championship Wrestling]]**
** WCW World Heavyweight Championship
** WCW United States Heavyweight Championship ×2
** WCW World Tag Team Championship
* **[[World Wrestling Entertainment]]**
** World Heavyweight Championship
** 1x WWE Universal Champion

## Filmografi
* *[[The Jesse Ventura Story]]* (1999) som «Luger»
* *[[Universal Soldier: The Return]]* (1999) som «Romeo»
* *[[Ready to Rumble]]* (2000) som seg selv
* *[[Looney Tunes &ndash; Back in Action]]* (2003) som «Mr. Smith»
* *[[The Longest Yard]]* (2005) som «Battle»
* *[[Santa's Slay]]* (2005) som «Santa Claus»
* *[[The Kid & I]]* (2005) som seg selv
* *[[Half Past Dead 2]]* (annonsert)

## TV-opptredener
* *[[The Love Boat: The Next Wave]]* (1998) i episoden «Captains Courageous» som «Lou 'The Pariah' Maguire»
* *[[The Man Show]]* (2000) i episoden «Holiday Show II»
* *[[Yes, Dear]]* (2002) i episoden «Walk Like a Man» som «Big Guy»
* *[[Familien Griffin]]* (2002) i episoden «Family Guy Viewer Mail #1» som «Angry Bus Passenger» (stemme)
* *[[Arliss]]* (2002) i episoden «In with the New»
* *[[Kim Possible]]* (2002) i episoden «Pain King vs. Cleopatra» som «Pain King»
* *[[Punk'd]]* (2003)
* *[[Modern Marvels]]* (2004) i episoden «Private Collections» som seg selv
* *[[Frustrerte fruer]]* (2005) i episoden «My Heart Belongs to Daddy» som «Inmate #2»
* *[[Automaniac]]* (2005) som seg selv (programleder)
* *[[The Contender]]* (2005) i episoden «Who's Playing The Game?» som seg selv (ukreditert)
* *[[Pros vs. Joes]]* (2006) som seg selv

## Referanser


## Eksterne lenker
* 
* 
*
Kaffeklubbøya

**Kaffeklubbøya** (dansk: *Kaffeklubben Ø*; grønlandsk: *Inuit Qeqertaat*) er en øy nordøst for Grønland. Øya regnes som det nordligste landpunkt i verden.

Øya ble oppdaget av Robert Peary i 1900, og er omtrent en kilometer lang. Den befinner seg på 83°40′N 29°50′V, 37 km øst for Kapp Morris Jesup på Grønland. Den første som gikk i land på øya var den danske oppdageren Lauge Koch i 1921 da han var med på *Den danske Jubilæumsekspeditionen*. Han oppkalte øya etter kaffeklubben i Københavns geologiske museum. I 1969 regnet et kanadisk arbeidsutvalg ut at det nordligste punktet på øya ligger 750 meter nord for Kapp Morris Jesup, og dermed kunne kalles verdens nordligste landfaste punkt.

Siden den gang er flere sandbanker funnet lengre nord, men siden disse sandbankene ikke er permanente har de som regel ikke vært regnet med når verdens ytterpunkter skulle listes opp.

I 1991 ble øya besøkt av grønlenderne Peter «Piitaaraq» Brandt, Kaaleeraq Bech og Johan Brandt. I anledning Lauge Kochs hundreårsdag fikk øya et grønlandske navn *Inuit Qeqertaat* som betyr «Menneskenes øy». Navnet ble offisielt godkjent 1993.

I 2021 ble det avdekket at sandbankene i området egentlig er morenemateriale på toppen av isfjell, og at Kaffeklubbøya er den eneste egentlige øya i området.

## Referanser


## Eksterne lenker
* 
* National Geographic planter flagget på Kaffeklubbøya
Volleyfreaks

**Volleyfreaks** er juniorlaget til Inderøy i volleyball på herresiden. Laget spiller på aldersbestemt nivå, og har blant annet vunnet NM-15 i Ålesund 2005. Laget spiller daglig i 2. divisjon Trøndelag, men har et langsiktig mål om å rykke opp. Et annet mål er å vinne NM U-19 2008.

## Planene fremover
Volleyfreaks var et lag bestående av 89'ere og en 88'er. Laget endte på en 3.-plass sammenlagt i
06/07 sesongen i 2.divisjon. Halve laget hadde base på ToppVolley Norge, som ga de mulighet til å trene med landslagstrenere -og spillere.

## Laget
Volleyfreaks består av følgende spillere:
Eskil Haugum(Kaptein),Kenneth Søreng, Hans Williksen, Bivar Baker, Marius Meldal, Audun Hembre, Jann Fredrik Rønning, 
Erik Oxaal og Fabian Levine. Laget trenes av Frank Møllegaard som til daglig jobber på Manpower.

## Eksterne lenker
Bernardo Corradi

**Bernardo Corradi** (født 30. mars 1976 i Siena) er en italiensk fotballspiller. Han spiller for Udinese Calcio.

## Referanser


## Eksterne lenker
*
Henrik V av Det tysk-romerske rike

:*For den engelske kongen, se [[Henrik V av England]]

*'Henrik V av Sachsen''' (født 11. august (antakelig) 1086, og ikke 1081, død 23. mai 1125 i Utrecht) var konge av Tyskland i årene 1106&ndash;1111 og tysk-romersk keiser i årene 1111&ndash;1125. Han var sønn av Henrik IV av Sachsen og Bertha av Torino og dermed Salier-dynastiet. Han var gift med Mathilda av England.

Henrik Vs periode som keiser kom samtidig med avslutningen av Investiturstriden, noe som endte med at Henrik V gikk med på pavens krav i Wormskonkordatet i 1122, noe som ga kirken større frihet i forhold til kongemakten, men som ga den tyske kongemakten vetorett i bispeutnevnelser. Dette, og det at nyutnevnte biskoper skulle få ring og bispestav fra kongen hånd, gjorde at Henrik V for ettertiden står fram som en vinner. Dette skyldes nok den enorme makt som lå hos den tysk-romerske keiser på denne tiden.

## Referanser
21. serierunde i Premier League 2006/07

**21. serierunde i Premier League 2006/07** er den siste runden i 2006. Denne runden spilles 30. desember og begynner med kampen mellom Charlton Athletic og Aston Villa kl. 13:45. Avsluttes senere på kvelden, kl. 18:15, med Sheffield United mot Arsenal. Kampen mellom Watford FC og Wigan Athletic ble avlyst og spilles 21. februar.

 

## Eksterne lenker
* Premier League 2006/07: Terminliste og resultater på altomfotball.no
* Premier League 2006/07: Terminliste og resultater på nifs.no
Wormskonkordatet

**Wormskonkordatet**, også kalt **Pactum Calixtinum** av historikere, var et konkordat mellom pave Callistus II og den tysk-romerske keiser Henrik V den 23. september 1122 ved byen Worms. Konkordatet avsluttet den første perioden med strid mellom kongemakt og paven.

Konkordatet ble et kompromiss som paven i det lange løp kom til å tape mest på. I andre land skulle biskoper velges på vanlig vis, men i Tyskland fikk keiseren vetorett. Dette kom særlig fram gjennom den såkalte *investituren* (konflikten ble kalt investiturstriden) der biskopen fikk bisperingen og bispestaven av kongen og ikke av den som forrettet messen, normalt en annen biskop.

Wormskonkordatet ble bekreftet av Callistus II under det første Laterankonsil i 1123.

Bakgrunnen for at paven gikk med på dette konkordatet kan skyldes keiserens veldige makt på denne tiden, for innholdet i konkordatet både politisk og kirkerettslig var egentlig ganske ugunstig for kirken henholdsvis rettslig tvilsomt. Om en verdslig leder i dag hadde krevet tilsvarende (som i Kina prøver overfor den kinesiske katolske kirke) ville dette ha utløst en kirkelig ekskommunikasjon av alle involverte.

## Eksterne lenker
* 
*  Konkordatets tekst
Investiturstriden

**Investiturstriden** (av *investitur*, den høytidelige innsettingen av en person i et kirkelig embete) pågikk i årene 1075 og fram til Wormskonkordatet i 1122, og var en strid om hvem som skulle utnevne biskoper – paven eller keiseren. I Wormskonkordatet fikk keiseren beholde en grad av kontroll over valget, mens paven i siste instans innsatte personen som biskop.

Første Laterankonsil året etter bekreftet avtalen.

## Historisk bakgrunn
Mot slutten av 1000-tallet og på begynnelsen av 1100-tallet ble den vestlige kristenhet stadig mer samlet under pavedømmet. Samtidig ble samfunnsstrukturen i Europa stadig mer fragmentert og desentralisert. Dermed oppstod behovet for en mer enhetlig kirke, som i større grad var avsondret fra samfunnet. Dette behovet kom til uttrykk blant annet gjennom en reformbevegelse med utgangspunkt i klosteret Cluny i Burgund.

I 1046 satte keiser Henrik III inn en pave som utgikk fra den tyske reformbevegelsen. Dermed oppstod en reformbevegelse med utgangspunkt i Roma, som tok sikte på å effektivisere og sentralisere kirken, og å skille den mer ut fra det verdslige samfunnet. Paven som skulle få størst betydning her, var Gregor VII. Han krevde noe svært radikalt: At kun geistlige myndigheter kunne utnevne folk til geistlige posisjoner. Denne praksisen kolliderte blant annet med det ottonske system i Tyskland. Her hadde keiseren full kontroll med innsettelsen av biskoper, ved at de også var hans vasaller. De hadde store len, fungerte som lokale ombudsmenn – og spilte en rolle i sentraladministrasjonen. De hadde også en viktig funksjon ved at de utgjorde en stor del av keiserens hær. Det var viktig for keiseren å beholde kontrollen på utnevnelsen av disse. De verdslige vasallene hadde han nemlig langt mindre kontroll på – etter som deres makt gikk i arv. 

Derfor ble det dramatisk da paven krevde å ha en finger med i spillet. På grunn av de katastrofale følgene, erklærte keiser Henrik IV, pave Gregor VII som avsatt. Paven svarte med å ekskommunisere keiseren (bannlyse ham), noe som fikk store konsekvenser. For å få tilgivelse måtte keiseren til slutt ydmyke seg for paven, ved å gå sin velkjente Canossagang.

## Wormskonkordatet
Striden kulminerte i Wormskonkordatet Det ble bestemt at de geistlige skulle utnevne biskopene, men dersom de ikke kom til enighet om hvilken kandidat de skulle utnevne, fikk keiseren siste ordet. Han var til stede (som folkets fremste representant), og skulle avgjøre valget dersom valgkollegiet ikke ble enige. Keiseren skulle ta seg av den verdslige delen av seremonien, som gjorde biskopene til vasaller, mens kirken skulle overrekke bisperingen og bispestaven.

## Referanser
Love Is for Suckers

***Love Is for Suckers*** er det femte studioalbumet av heavy metal-gruppa Twisted Sister, utgitt i 1987. Egentlig var materialet for albumet ment som soloalbumet til Dee Snider, men plateselskapet fikk gruppa til å gjøre albumet sammen. Albumet er produsert av Beau Hill, som også har jobbet for Ratt og Winger.

## Sporliste
#«Wake Up (The Sleeping Giant)» – 4:19 
#«Hot Love» – 3:28 
#«Love Is for Suckers» – 3:25 
#«I'm So Hot for You» – 4:05 
#«Tonight» – 3:51 
#«Me and the Boys» – 3:52 
#«One Bad Habit» – 3:18 
#«I Want This Night (To Last Forever)»  – 4:18  
#«You Are All That I Need» – 4:17 
#«Yeah Right» (Snider) – 3:14
#«Feel Appeal» – 3:19
#«Statutory Date» – 3:11
#«If That's What You Want» – 4:25
#«I Will Win» – 3:29

## Musikere
*Dee Snider – vokal
*Mark Mendoza – bass
*Joey Franco – trommer
*Jay Jay French – gitar  
*Eddie Ojeda – gitar

## Referanser


## Eksterne lenker
*
22. serierunde i Premier League 2006/07

**22. serierunde i Premier League 2006/07** er den aller første runden i 2007 og spilles på de to første dagene, 1. januar og 2. januar. Runden begynte med Liverpool mot Bolton Wanderers klokka 13:45. Runden ble avsluttet med Aston Villa hjemme mot Chelsea 2. januar kloka 21:00.

 

## Eksterne lenker
* Premier League 2006/07: Terminliste og resultater på altomfotball.no
* Premier League 2006/07: Terminliste og resultater på nifs.no
Hubert Humphrey

**Hubert Horatio Humphrey II** (født 27. mai 1911 i Wallace i Codington County i Sør-Dakota i USA, død 13. januar 1978 i Waverly i Minnesota) var borgermester i Minneapolis, senator for delstaten Minnesota og den 38. visepresidenten i USA.

## Liv og virke
### Bakgrunn
Hubert Humphrey var av norsk ætt, sønn av amerikanske Hubert Humphrey, sr. og Ragnild Kristine Sannes fra Tveit i Vest-Agder. Han studerte først farmasi og hadde i årene 1933 til 1937 sitt eget apotek i byen Huron i Sør-Dakota. Deretter studerte han statsvitenskap og tok eksamen ved universiteter i Minnesota og Louisiana.

Under andre verdenskrig hadde han ulike administrative stillinger, før han i 1943 ble professor i statsvitenskap ved Macalester College i St. Paul.

### Politiker
Etter krigen ble han valgt til borgermester i Minneapolis og i 1948 senator i delstaten Minnesota. I årene 1948–1964 var han den første senator for Minnesota Democratic-Farmer-Labor Party, som han var med på å stifte i 1944. Partiet er tilknyttet demokratene.

Ved nominasjonene til presidentvalget i 1960 stilte han som kandidat, men ble slått i nominasjonen av John F. Kennedy. Under Lyndon B. Johnson var han i årene 1965 til 1969 visepresident

Etter drapet på Robert Kennedy ble han på det kaotiske partilandsmøtet i Chicago i august 1968 nominert som demokratenes presidentkandidat, men ved valgene 6. november 1968 tapte han mot republikanernes Richard Nixon i et helt jevnt valg.

I 1969 ble han igjen professor ved Macalester College i St. Paul og ved Universitetet i Minnesota. Videre satt han i redaksjonen til *Encylopaedia Britannica Inc.*. Men i 1970 ble han igjen valgt til senator, en post han hadde til sin død. Hans kone ble utnevnt til å sitte i senatet ut perioden.

I 1972 prøvde han igjen å bli demokratenes presidentkandidat, men tapte for vietnamkrigsmotstanderen George McGovern. I 1976 vurderte han å stille igjen, og til tross for at Jimmy Carter hadde fått nok delegater til landsmøtet, ble han lansert som en alternativ kandidat, men han avslo disse forsøkene.

Han døde av kreft to år senere.

## Bygninger oppkalt etter Humphrey
* Humphreyterminalen på Minneapolis-Saint Paul International Airport
* Sportsarenaen Hubert H. Humphrey Metrodome i Minneapolis, Minnesota
* Hubert H. Humphrey Institute of Public Affairs på University of Minnesota

## Referanser


## Eksterne lenker
* 
* 
* 
* University of Texas biografi over Humphrey
Murderdolls

**Murderdolls** er ett amerikansk horror punk band fra Hollywood, USA. Bandet ble stiftet i 2002. Hovedmedlemmene i bandet er Wednesday 13 and Joey Jordison. Noen av de tidligere medlemmene er Ben Graves, Acey Slade, Eric Griffin og Tripp Eisen.

Bandet har gitt ut 2 album, først *[[Beyond the Valley of the Murderdolls]]* som ble gitt ut i 2002. Deretter *[[Women and Children Last]]*, som ble utgitt 31. august 2010
Bandet hadde liten suksess i hjemlandet, men ble bedre mottatt i Storbritanna og Japan.

## Andre prosjekt
* Wednesday 13 utgir også musikk som Wednesday 13, under dette navnet har han utgitt flere album og turnert mye.
  Frankenstein Drag Queens from Planet 13 ble også gjenopplivet for en liten turne.
Andre prosjekt han har deltatt i er outlaw country, Bourbon Crow og Gunfire 76.
* Joey Jordison spiller trommer i Slipknot og har spilt for flere andre band som Ministry, Satyricon, Metallica, Korn and Rob Zombie.

## Bandmedlemmer

;Nåværende
* Wednesday 13 – vokal, keyboard, Gitar (2002–nå)
* Joey Jordison – gitar, vokal (2002–2021)

;Tidligere
* Tripp Eisen – gitar, vokal (2002)
* Acey Slade – gitar, vokal (2002–2004)
* Eric Griffin – bassgitar, vokal (2002–2004)
* Ben Graves – Trommer (2002–2004)

;Nåværende live
* Roman Surman – rytmisk gitar, vokal (2010–nå)
* Jack Tankersley – bassgitar (2010–nå)
* Jason West – trommer (2011–nå)

;Tidligere live
* Racci Shay – trommer (2010–2011)

## Diskografi

;Album
**[[Beyond the Valley of the Murderdolls]]* (2002)
**[[Women and Children Last]]* (2010)

## Referanser


## Eksterne lenker
* 
* 
*
Walther Sommerlath

**Carl August Walther Sommerlath** (født 22. januar 1901 i Heidelberg, død 21. oktober 1990 i Heidelberg) var en tysk forretningsmann, i 1925 gift med Alice de Toledo og far til Silvia Sommerlath, Sveriges dronning. Han er morfar til kronprinsesse Victoria av Sverige, prinsesse Madeleine og prins Carl Philip.

Sommerlath flyttet til São Paulo i Brasil i 1920-årene. Der ble han medlem av NSDAPs utenlandsavdeling NSDAP/AO i 1934. I 1938 flyttet han hjem til Heidelberg, men i perioden 1939&ndash;1943 ledet han en bedrift i Berlin som produserte krigsmateriell. Da bedriften ble bombet av de allierte i 1943, flyttet familien tilbake til Heidelberg. Sommerlath forlot ikke NSDAP før partiet ble oppløst og forbudt etter andre verdenskrig.

I 1947 vendte familien tilbake til Brasil hvor han gjenopptok sitt virke som forretningsmann som leder for den brasilianske delen av den svenske stålbedriften Uddeholm. I 1957 flyttet de tilbake til Heidelberg.

## Referanser
Bøkene om Oz

**Bøkene om Oz** er en bokserie som forteller om landet Oz og hendelsene der. De første bøkene ble skrevet av Lyman Frank Baum.

Den første og mest kjente av bøkene er *[[Trollmannen fra Oz]]* (på engelsk opprinnelig kalt *The Wonderful Wizard of Oz*, senere vanligvis bare *The Wizard of Oz*) som kom ut i 1900. Den ble en stor suksess og ble filmatisert i 1939 i filmen Trollmannen fra Oz. Forfatteren skrev i løpet av sitt liv tretten andre bøker. Senere ble nitten bøker skrevet av Ruth Plumly Thompson, og deretter ytterligere syv av forfatterne John R. Neill, Jack Snow, Rachel Cosgrove og Lauren Lynn McGraw. Disse i alt 40 bøkene, hvorav den siste kom ut i 1966, regnes offisielt som serien om Oz. 

Disse forfatterne skrev også noen tilleggsbøker som ikke hører til serien. Flere av disse er referanseverk.

Siden har det kommet en rekke andre bøker som også handler om Oz og som er skrevet at forskjellige andre forfattere. Disse regnes ikke med til serien. Disse bøkene, som vanligvis ikke er allment akseptert som en del av historien om Oz, teller over hundre. Noen av dem har ikke desto mindre oppnådd en viss salgssuksess.

Bøkene tar ofte for seg folk fra vår vanlige verden som kommer til eventyrlandet Oz. Flere av fortellingene har vært teaterstykker og noen er også filmatisert.
Fylkesvei 107

**Fylkesvei 107** (**Fv107**) går mellom Årum og Kongsten via Torsnes i Fredrikstad.

Før 1. januar 2010 var strekningen mellom Torsnes kirke og Kongsten riksvei, etter at regionsreformen trådte i kraft har den status som fylkesvei.

Strekningen ble fastlagt 2019, og består av den tidligere fylkesvei 107 (Østfold), og en delstrekning av den tidligere fylkesvei 532 (Østfold).

## Kommuner og knutepunkter
###### 

## Referanser




## Eksterne lenker

* Vegvesenets vegkart
Eight Seasons

***Eight Seasons (Gávcci Jahkejuogu)*** er en CD av den samiske artisten Mari Boine, utgitt 14. oktober 2002.

## Sporene på albumet

# «I Come from the Other Side»
# «Song for the Unborn»
# «Sarahka's Wine»
# «By the Source of Aurora B»
# «Soul Medicine»
# «Hymn»
# «Butterfly»
# «In a Blanket of Warmth»
# «You Never Know»
# «Tundra Flower»
# «Let Silver Protect»
# «Give Me a Break!»

## Medvirkende

*Mari Boine – Vokal 1-12 , Gitar 12 
*Jan Garbarek – Tenorsaksofon 1
*Roger Ludvigsen – Gitar 1-11
*Svein Schulz – Bass 1,2,4,5,8,9,11
*Kenneth Ekornes – Trommer 1,2,3,4,5,8,9,10,11
*Richard Thomas – Sopransaksofon/ Fløyte 4,5
*Carloz Z Guispe – Fløyte 2,4,5,7,10,11,12
*Bugge Wesseltoft – Synth Programmering 1,4,5,8,11

## Produksjon
*Innspilt – Bugges rom 2001
*Teknikker(e) – Bugge Wesseltoft Andy Mytteis
Bergsøya (Herøy)

**Bergsøya** er ei øy i Herøy kommune i Møre og Romsdal med de to sentrene Eggesbønes og Fosnavåg. Hele øya er en del av Fosnavåg by. Den ligger på Søre Sunnmøre ca. 20 nautiske mil sør for Ålesund og ca. 34 nautiske mil fra Silda/ Selje om man går ytre led. Øya knyttes med bruer til naboøyene Leinøya, Gurskøya, Remøya, Runde og Nerlandsøya.

Innbyggertallet pr 1. januar 2022 var 3 528. Øya er den mest folkerike i kommunen.   

Det lokale idrettslaget heter Bergsøy Idrettslag.  

## Referanser
Giardini Naxos

**Giardini Naxos** er en kommune på østsiden av øya Sicilia i Italia. Giardini Naxos er forholdsvis en liten by med knapt 10&nbsp;000 innbyggere, men den har strender og butikker langs gatene. Naxos ligger under Taormina og den store vulkanen Etna.

## Referanser


## Eksterne lenker
*
Pygmésjøhest

**Pygmésjøhesten** (*Hippocampus bargibanti*) er en sjøhest i nålefiskfamilien. Den finnes i de sentrale delene av det vestlige Stillehavet. Det er en liten sjøhest, ikke mer enn 2,4 cm, og den er funnet i to fargevarianter, grå med røde tuberkler og gul med oransje tuberkler.

Arten er bare funnet ved gorgoniekoraller av typen *Muricella*, og har utviklet seg til å ligne på verten sin. Tuberklene og snuten har samme farge som polyppene på gorgoniene mens kroppen har samme farge som stammen. Kamuflasjen er så effektiv at de første eksemplarene av pygmésjøhesten ikke ble oppdaget før vertsgorgonien hadde blitt høstet og plassert i et akvarium. 

## Eksterne lenker
* 
* Flott bilde av en pygmésjøhest på Foto.no
USAs visepresident

**USAs visepresident** er et folkevalgt embete i den amerikanske føderale regjeringen. Visepresidenten blir valgt sammen med USAs president og tar over stillingen dersom presidenten skulle dø, gå av, bli ute av stand eller bli avsatt innenfor presidentperioden. Visepresidenten er president for Senatet og dets ordstyrer. Vedkommende har stemmerett ved stemmelikhet, slik at deres stemme i slike tilfeller blir utslagsgivende. Embetet er således det eneste som har funksjoner både i den utøvende gren og den lovgivende gren av statsmakten (som et brudd på maktfordelingsprinsippet).

Det er de samme formelle krav til visepresidenten som til presidenten: For å kunne bli valgt, må man være født som amerikansk statsborger, være minimum 35 år gammel og ha bodd i USA i minst 14 år. En kan heller ikke ha vært president i to mandatperioder tidligere.

## Vakante visepresidentstillinger
Før ratifiseringen av det 25. grunnlovstillegg i 1967, kunne stillingen som visepresident kun fylles ved de ordinære valgene til president og visepresident. Følgelig ble denne stillingen stående ubesatt hver gang en visepresident forlot embetet, noe som fra 1812 til 1965 skjedde ved hele seksten anledninger. I syv tilfeller skjedde det fordi vedkommende døde i embetet, en gang fordi den daværende visepresidenten sa opp sin stilling, og i åtte tilfeller måtte den sittende visepresident overta presidentstillingen som følge av at den sittende president avgikk ved døden. Medregnet ledighetsperioden som fulgte etter at Lyndon B. Johnson rykket opp som president i 1963, hadde USA ved slutten av Johnsons første presidentperiode vært uten visepresident i en samlet periode på 37 år.

Seksjon 2 av det 25. grunnlovstillegg sier at «Hver gang det er en ledig stilling i embetet som visepresident, skal presidenten nominere en visepresident som skal tiltre etter godkjenning av flertallet i begge kamrene i Kongressen.» Denne prosedyre har blitt brukt to ganger siden grunnlovstillegget trådte i kraft. Første gang var etter 10. oktober 1973, da Spiro T. Agnew (1918–1996) trakk seg på grunn av økonomiske misligheter.

Andre gang var 9. august 1974, da visepresidenten Gerald Ford (1913–2006), etterfulgte Richard Nixon (1913–1994) som president som følge av Watergate-skandalen. Nelson Rockefeller (1908–1979) ble da ny visepresident etter Ford. Ford er den eneste i amerikansk historie som både har blitt visepresident og president uten å ha vært kandidat til embetet i presidentvalget. 
Uten dette nye grunnlovstillegget, ville stillingen som visepresident ha stått vakant etter Spiro Agnew’s fratredelse, og speaker i representantenes hus, Carl Albert, ville ha blitt president da Nixon trakk seg i 1974.

## Liste over USAs visepresidenter

## Se også
*Liste over Amerikas forente staters presidenter
*Visepresidentens ektefelle (USA)

## Referanser


## Eksterne lenker
* 

* Senatets offisielle side om visepresidentembetet, med komplett liste over visepresidenter (engelsk)
Ilan Ramon

**Ilan Ramon** (hebraisk: אילן רמון, født 20. juni 1954, død 1. februar 2003) var en israelsk astronaut. Han omkom i ulykken med den amerikanske romfergen Columbia, som tok fyr på hjemferden til jorden og eksploderte i atmosfæren. Syv astronauter omkom under ulykken.

Ilan Ramon var den første israelske astronauten. Som et minne om holocaust hadde han med seg en kopi av tegningen «Månens ansikt», tegnet av den 16 år gamle Petr Ginz. Gutten hadde tegnet den i den tsjekkiske konsentrasjonsleiren Terezín under den andre verdenskrig.

Ramon var også en av de israelske pilotene som deltok i Osirak-angrepet på Irak i 1981.

## Hedersbevisninger etter sin død

Den 2. februar 2004 ble astronautene på Columbia sin siste ferd minnet, da NASA ga navnene på et sett med syv topper til øst for landingsstedet til Mars-roveren Spirit i Columbia Hills: med betegnelsene Anderson, Brown, Chawla, Clark, Husband, McCool og Ramon. (NASA har sendt inn navneforslagene på disse geografiske stedene til IAU for godkjenning.)

## Se også
* Ramon Hill, fjell på Mars oppkalt etter Laurel Clark
* Columbia Hills, fjell på Mars oppkalt etter romfergen
* Columbia Memorial Station, landingsstedet på Mars til mars-roveren ''Spirit'' i 2004.

## Referanser


## Eksterne lenker
*
Sopranklarinett

**Sopranklarinetten** er som regel stemt i A eller B. I den norske korpsbevegelsen brukes utelukkende klarinetten i B, mens i kammermusikk, solorepertoar og orkestermusikk er klarinetten stemt i A også. Det er som regel tonearten som avgjør hvilken av sopranklarinettene som brukes, A-klarinett til krysstonearter og B-klarinett til B-tonearter.

## Se også
* Klarinett
Tettsteder i Møre og Romsdal

Dette er en liste over tettsteder i Møre og Romsdal slik begrepet er definert av Statistisk sentralbyrå. Per  var det 87 tettsteder i fylket, inkludert eventuelle tettsteder som krysser fylkesgrensen.

 

## Referanser
Symfoni nr. 3 (Mendelssohn)

**[[Symfoni]] nr. 3 i a-moll**, op. 56, kalt den «skotske» symfonien, er komponert av Felix Mendelssohn. Symfonien ble påbegynt så tidlig som i 1829 under Mendelssohns reise til Skottland, og deretter revidert med avbrudd. Symfonien ble ikke ferdiggjort før i 1842, da som et arrangement for piano-duett. Det fullstendige manuskriptet ble utgitt det følgende året, som et orkesterstykke. Symfonien var dedisert dronning Victoria av Storbritannia. Den ble fremført første gang 3. mars 1842 i Leipzig. Stykket fremkaller landets atmosfære i romantikkens ethos, men inneholder ikke faktiske skotske folkemelodier.

Verket består av fire satser:

# *[[Andante]] con moto &ndash; [[Allegro]] un poco agitato*
# *[[Vivace]] non troppo*
# *[[Adagio]]*
# *Allegro vivacissimo &ndash; Allegro maestoso assai*

Den livlige andre satsen er utledet fra skotsk folkemusikk. 

## Media
Per Wendelbo

**Per Erland Berg Wendelbo** (født 19. september 1927 i Oslo, død 25. september 1981 i Bergen) var en norsk professor i botanikk.

Han var fra 1965 prefekt og professor ved Göteborgs botaniska trädgård og professor ved Göteborgs universitet. Han tiltrådte en stilling som professor ved Universitetet i Bergen 1. september 1981, men omkom i en bilulykke samme måned.

Wendelbo skrev flere artikler og avhandlinger om floristikk og systematikk. Særlig kjent er hans forskning på de høyere plantene i Hindu Kush og andre fjellstrøk i Vest-Asia. Den botaniske hagen i Göteborg har en løkhage til minne om ham. Han var sønn av Sigrun Berg og dattersønn av Paal Berg.

## Referanser


## Litteratur
* 
* 

## Eksterne lenker
* Göteborgs botaniska trädgård – Lökträdgården
Axel Wenner-Gren

**Axel Lennart Wenner-Gren** eg. **Wennergren** (født 5. juli 1881 i Uddevalla, død 25. november 1961 i Stockholm) var en svensk industrileder. 

Etter studier i Tyskland og USA, så han tidlig potensialet i den nyutviklede støvsugeren og grunnla Electrolux-konsernet i 1919 ved å slå sammen de to selskapene *Elektromekaniska AB* fra 1910 og AB Lux fra 1901. Slik fikk han økt kapasiteten til å produsere støvsugere i stor skala. Under hans ledelse utviklet selskapet seg til å bli en av de ledende støvsugerprodusentene. I 1956 solgte han sin andel av selskapet til Wallenbergkonsernet.

Han gav mye penger til vitenskap og kultur. I 1937 opprettet han Wenner-Grenska Samfundet til fremme for vitenskapelig forskning og i 1955 grunnla han forskingssenteret Wenner-Gren Center i Stockholm. 

Wenner-Gren er i senere tid blitt kritisert for sin handel med Det tredje riket under andre verdenskrig og var dessuten stråmann for Alfried Krupp von Bohlen und Halbach etter krigen da han reetablerte Kruppkonsernet. 

## Referanser
Bogen

**Bogen** kan vise til:
__NOTOC__
## Steder
### Norge
*Bogen (bukt) – ei bukt i Evenes kommune i Nordland
*Bogen (Evenes) – et tettsted og administrasjonssenter i Evenes kommune i Nordland
*Bogen (Kvæfjord) – ei bygd i Kvæfjord kommune i Troms
*Bogen (Tromsø) – ei bygd i Tromsø kommune i Troms
*Bogen (Sortland) – ei grend i Sortland kommune i Nordland
*Bogen (Steigen) – ei bygd i Steigen kommune i Nordland
*Bogen (fjell) – et fjell i Storfjord kommune i Troms
*Bogen (Sør-Aurdal) – en dal i Sør-Aurdal kommune i Buskerud

### Tyskland
*Bogen (Tyskland) – en by i Straubing-Bogen, Bayern

## Personer
*Alf-Egil Bogen – forretningsmann, designet AVR
*Bjarne Bogen - lege og professor i immunologi
*Kai Bogen – forretningsmann fra Trøndelag, grunnlegger av QFree
*Svein Bogen – politiker fra Steinkjer
*Terje Bogen – forretningsmann, grunnlegger av Sponsor Service

## Annet
*Bog – en kroppsdel på firbeinte dyr
Wimbledon-turneringen 1992

**Wimbledon-turneringen 1992** 

## Menn
### Kvartfinaler

### Semifinaler

### Finale

## Kvinner
### Kvartfinaler

### Semifinaler

### Finale

## Eksterne lenker
* ITF Menn , Kvinner
Petr Ginz

**Petr Ginz** (født 1. februar 1928, død 1944 i Auschwitz) var en tsjekkisk gutt av jødisk opphav, sønn av de kjente esperantistene Ota Ginz og Marie Ginzová. Hans tegning av Jorden betraktet av Månen var et verdenskjent symbol på holocaust. 

Petr var en talentfull gutt, som drømte om reiser på hav og i rommet. Han elsket verkene av Jules Verne, som inspirerte ham i tegninger og i brev.

Petr selv var en morsmålsbruker av esperanto. I ghettoen Terezín startet han å skrive en esperanto-tsjekkisk ordbok. 

En utgave av tegningen han tegnet på innsiden av konsentrasjonsleiren han ble deportert til, ble tatt med opp i rommet av den israelske astronauten Ilan Ramon som et symbol på holocaust. Tegningen gikk tapt i Columbia-tragedien, men originalen er utstilt i holocaust-museet Yad Vashem i Jerusalem. 

I begynnelsen av 2005 ga det tsjekkiske postvesenet ut frimerker med den berømte tegningen, og navnet «Petr Ginz» ble satt på en av asteroidene på tegningen.

## Referanser
PABA

**PABA**, **4-Aminobenzosyre**, er en forkortelse for **''para''-aminobenzoic acid** som er en karboksylsyre med molekylformel C7H7NO2.  PABA er et hvitt krystallint stoff som bare delvis løser seg i vann.  Det består av en benzenring substitutert med en amino gruppe og en karboksylsyre.

PABA brukes som UV-filter i solkrem og til fremstilling av midler til lokalbedøvelse.
Lenefjorden

**Lenefjorden**, **Lenesfjorden** eller **Lehnesfjorden**, er en 10,5 kilometer lang fjord i Lyngdal kommune i Agder. Fjorden starter ved Jåsund, hvor den møter Grønsfjorden og går nord til Lene. En fjordarm går sør til Spangereid. Gjennom Spangereidkanalen møter den Njervesfjorden.  

I 2007 ble Spangereidkanalen ved Spangereid åpnet. Kanalen gjør det lettere for mindre fartøyer å ta seg fra øst til vest, da man slipper å runde det værharde området rundt Lindesnes fyr. 

## Referanser


## Eksterne lenker
* Lenefjorden i norgeskart.no
* Om spangereidkanalen i Store norske leksikon.
I Morgentåkedalen

***I Morgentåkedalen*** er en barnebok skrevet av Jan Deberitz og illustrert av Ronald Jakobsen. Boka ble utgitt av Fabritius forlag i 1981, i Bokklubben i 1983, på Damm forlag i 2007 og på Cappelen Damm i 2013.

## Handling
Fortellingen følger Morkel Mosetuss, som legger ut på en reise for å finne en sagnomsust kjempesopp. På veien møter han flere skapninger, blant annet Kong Trerot, en stor snegle, lyngraslerne og en skogsfe. Han møter også Grumleren, et monster som utgjør en trussel mot de mindre skapningene. Når Morkel finner kjempesoppen, står han overfor et valg mellom å ta soppen eller å hjelpe lyngraslerne i sikkerhet.  

## Referanser
Parlør

**Parlør** er enkel lærebok i et fremmedspråk med særlig vekt på dagligdagse ord og uttrykk. Parlørene er ofte bygd opp med kapitler etter situasjoner og samtaler man ofte kan komme opp i.

## Etymologi
*Parlør* kommer av fransk *parleur*, *parler*; som betyr «tale» eller «snakke».

## Se også
* Ordbok

## Referanser


## Eksterne lenker
* Store norske leksikon om ''Parlør''.
* Bokmålsordboka om ''Parlør''.
* Parlør: Gresk på reisen, Nasjonalbiblioteket; nb.no
Fylkesvei 4526

**Fylkesvei 4526** (Forusbeen) går mellom Stangeland i Sola og Forus i Stavanger. Veien er 7,7&nbsp;km lang.

Frem til 2019 hadde veien betegnelsen fylkesvei 443 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
* Vegliste Rogaland 2014
*
Panslavisme

**Panslavisme** er en politisk og kulturell idé om å samle alle slaviske folk. Panslavismen har både en russisk imperalistisk tradisjon og en demokratisk-nasjonalistisk tradisjon som oppstod innenfor Det østerrikske keiserrike (austroslavisme). 

Den russiske panslavismens oppkomst på slutten 1800-tallet hang sammen med det osmanske rikets svekkelse, og den russiske tsarens uttrykte vilje til å forsvare kristne trosfeller på Balkan. Panslavismen ble Russlands første politiske massebevegelse.

Nikolaj Danilevskij argumenterte i sitt verk *Russland og Europa* (1869) for at den slaviske og den europeiske sivilisjonen var vesensforskjellige, og slaverne var ment, ved forsynets hjelp, å «avløse europeerne som det dynamiske element i historiens utvikling».

Selv om panslavismen er kulturelt og åndelig og ikke geopolitisk orientert, har panslavistiske forestillinger blitt brukt til å begrunne russisk utenrikspolitikk, kanskje mest kjent ved at Russland gikk inn på Serbias side i den første verdenskrig.

## Referanser


## Se også
*slavofil
Chandra Prakash Gajurel

**Chandra Prakash Gajurel**, også kjent under partinavnet kamerat **Gaurav**, (født 29. april 1948) er en kommunistleder i Nepal. Han er medlem i *politbyrået* (toppledelsen) i NKP(Maobadi), ofte kalt *maoistpartiet*.

Gajurel er en partiveteran som har vært medlem av partiledelsen i NKP(M) fra starten, og i forgjengerpartiene til NKP(M) fra og med NKP (Chautho Mahadhiveshan) på 1970-tallet.

I hvert fall fra begynnelsen av 2000-tallet har han vært ansvarlig for NKP(M)s internasjonale arbeid. I 2001 underskrev han som *kamerat Gaurav* på vegne av NKP(M) ei felleserklæring med *Communist Party of India (M-L) [People’s War]*, et naxalittisk parti som førte geriljakrig i India. (Dette partiet gikk seinere opp i *Communist Party of India (Maoist)*.)

Gajurel/Gaurav er spesielt kjent på grunn av ei stor internasjonal solidaritetskampanje for å få ham løslatt fra fengsel i India.

20. august 2003 blei han arrestert i Chennai, India. Han var på vei til et møte i London og reiste med falske papirer.

Interpol ettersøkte ham bl.a. som terrorist, men India anklaga ham aldri for noe annet enn for å ha brukt falske papirer.

Nepalske venstregrupper i India, kommunistpartier i mange land og menneskerettighetsorganisasjoner starta ei kampanje for å få ham frigitt.
En annen sentral leder av NKP(M), Mohan Pokharel Vaidya, blei arrestert i Silliguri, India, i mars 2004. Kampanja kom fra da av til å konsentrere seg om Vadiya og Gajurel.

Etter at den indiske regjeringa fra 2005 forhandla med NKP(M)s nestleder Baburam Bhattarai, og særlig etter våpenhvilen i Nepal i mai 2006, begynte det å komme meldinger om at de to kom ville bli frigitt snart. Nepals statsminister G. P. Koirala ba nå også Indias regjering om å sørge for at de to blei sluppet fri.

I oktober 2006 blei han løslatt i Chennai, men umiddelbart arrestert igjen og frakta videre til Vest-Bengal, der han blei fengsla på nytt.

Den indiske regjeringa blei nå anklaga for å holde de to som fanger for å legge press på maoistene i Nepal så de skulle undertegne fredsavtalen med Kathmandu-regjeringa så snart som mulig.

Den endelige løslatelsen kom først 30. november 2006, etter at NKP(M) og regjeringa i Nepal formelt hadde undertegna en fredsavtale i tidligere samme måned.

10. januar 2007 presenterte han NKP(M)s utenrikspolitikk på en pressekonferanse i Kathmandu, på et tidspunkt da partiet gjorde seg klart til å gå inn i regjering.

## Se også

* NKP(Maobadi)
* NKP(Maobadi), forhistorie

## Eksterne lenker

* JOINT PRESS STATEMENT OF CPN (MAOIST) and CPI (ML) PEOPLE’S WAR  (På engelsk. Felleserklæring undertekna av *kamerat Gaurav* på vegne av NKP(M) offentliggjort 14. juli 2001.)
* Maoists make foreign policy public, stress Panchasheel principles (På engelsk. CP Gajurel presenterer NKP(M)s utenrikspolitikk på pressekonferanse i Kathmandu. Ekantipur 10. januar 2007.)
Gehenna

**Gehenna** kan bety flere ting:
*Gehenna (dal utenfor Jerusalem) 
*Gehenna (band) - et norsk black metal-band.
Paul Dickov

**Paul Dickov** (født 1972) er en skotsk tidligere fotballspiller som for øyeblikket er trener i Oldham. Han kom dit i begynnelsen av februar 2010 etter å ha blitt frigitt av Leicester City.

Karrieren hans startet i 1992 med Arsenal, og i sesongen 1993/1994 ble han lånt ut både til Brighton and Hove Albion og Luton Town. Han dro til Manchester City i 1996, og der var han regelmessig i startoppstillingen i seks sesonger. Han spilte med City i tre forskjellige divisjoner. 
I sin debut for Leicester City i 2002 tapte laget mot Derby County, men i neste kamp vant Leicester 2–1 over Blackburn Rovers, og det var Dickov som scoret begge målene. 

26. mai 2006 signerte Dickov for Manchester City igjen, da han kom fra Blackburn. Denne kontrakten var på to år. Han var også på lån hos Crystal Palace og Blackpool i denne perioden. I 2008 gikk han til Leicester.

## Referanser


## Eksterne lenker
*
Arnold I av Isenburg

**Arnold av Isenburg** (død i april eller juni 1197)  var biskop i Utrecht fra 1196 frem til sin død i 1197.

Arnold kom fra den tyske adelsslekten Isenburg og hadde fra 1176 vært kapellan i Deventer. Etter at biskop Balduin døde i 1196, foreslo Gelre Arnold til posisjonen som biskop i Sticht Utrecht. Hans kandidatur ble støttet av Kölns erkebiskop og paven, mens Holland introduserte  Dirk I av Holland grev Dirk VII av Hollands onkel som motkandidat. Hollands valg ble støttet av keiser Henrik VI av Det tysk-romerske rike.

Løsningen på dette problemet var at Arnold av Isenburg ble innsatt som biskop av Oversticht, mens Dirk ble biskop av Nedersticht.

Begge kandidatene reiste til Roma, der pave Innocens III kreerte Arnold til biskop av Utrecht i 1196. Ikke lenge etter dette døde Arnold, og da ble Dirk I kreert til biskop.

## Referanser
Luktesalt

**Luktesalt** er en samlebetegnelse på sterkt luktende salter, spesielt ammoniumkarbonat (NH4)2CO3·H2O. Ammoniumdampene fra saltet irriterer nasalmembranerne, noe som utløser en refleks som får musklene som styrer åndedrettet (innåndingsmusklene) til å arbeide hurtigere.

Tidligere, og mest på 1600- og 1700-tallet, ble dette brukt for å få folk i live som har besvimt eller hatt illebefinnende anfall.

Det er oftest i vår tid brukt av vektløftere http://www.caplex.no/Web/ArticleView.aspx?id=9321521.
Il libro del cortegiano

***Il libro del cortegiano*** (*Hoffmannens bok*) er et verk av den italienske renessanseforfatteren Baldassare Castiglione. Boka kom ut i 1528, og tegner et idealbilde av sin tids hoffmann og diplomat. Castiglione hadde da han skrev boka en karriere bak seg som betrodd hoffmann og sendemann, både for hertugen av Urbino og som pavelig nuntius.

Boka er skrevet i samtaleform, og foregir å gjengi samtaler som føres ved hoffet i Urbino. Samtalene strekker seg over fire kvelder. De to første handler om de egenskapene som en hoffmann bør ha. Han må være av edel byrd og i tillegg ha erhverva seg dannelse i filosofi, litteratur, kunst og musikk. Like viktig er det å ha kunnskap om våpen og militære spørsmål. Han skal for øvrig være så godt inne i disse spørsmåla at han kan føre en uanstrengt samtale om dem, som om det var en ren fornøyelse å diskutere dem.

Den tredje kvelden dreier samtalen over på ønskverdige egenskaper hos en hoffdame. Den fjerde og siste kvelden handler om forholdet mellom hoffmannen og fyrsten. Her avsluttes boka med en filosofisk utredning om kjærlighetens vesen og menneskets forhold til det skjønne.
Ekvivalent luftdybde

**Ekvivalent luftdybde** (**ELD**) er en formel nitroxdykkere bruker for å finne ut hvilken luft-tabell gassammensetningen tilsvarer. Et dykk med en nitroxblandingen som inneholder 32&nbsp;% oksygen til 30&nbsp;m vil gi dykkeren en like stor nitrogenbelastning som et luftdykk til 24,4&nbsp;m

Den kan uttrykkes slik:
:ELD = ( ( ((1 - O2 brøken) × ((Dybde i meter / 10) + 1)) / 0.79 ) − 1) × 10
:ELD = (((1 - 0.32) × (( 30 / 10 ) + 1) / 0.79 ) − 1) × 10
:ELD = ((0.68 × (( 30 / 10 ) + 1) / 0.79 ) − 1) × 10

En enkel arbeidsformel: FO2 er oksygen prosenten i desimaltall og D er dybden i meter.
:ELD (msw) = ((1-FO2) / 0.79 * (D+10)) - 10
Dirk van Holland (biskop)

**Dirk van Holland** (død 28. august 1197 i Pavia) var biskop i Utrecht i 1197. 

Dirk var sønn av grev Dirk VI av Holland og Sophia av Rheineck, og bror av biskop Balduin som han sammen med Arnold av Isenburg etterfulgte. 

Etter at biskop Balduin døde i 1196, foreslo Holland Dirk til posisjonen som biskop i Sticht Utrecht, sammen med sine to andre brødre, grevene Otto av Bentheim og Floris III av Holland, ville da grevskapet Hollands grep på Utrecht forsterkes. Hans kandidatur ble støttet av keiser Henrik VI av det tysk-romerske rike, mens Gelre foreslo Arnold. Arnold ble støttet av Kölns erkebiskop og pave Innocens III.

Løsningen på dette problemet var at Dirk ble biskop av Nedersticht, mens Arnold av Isenburg ble innsatt som biskop av Oversticht.

Begge kandidatene reiste til Roma, der paven kreerte Arnold til biskop av Utrecht i 1196. Ikke lenge etter dette døde Arnold, og Dirk I ble kreert til biskop av Innocens III. Dirk døde i Pavia, på vei tilbake til Utrecht.

## Referanser
Yasmin

**Yasmin** kan referere til:

* En form av kvinnenavnet Jasmin (navn)
* Sjasmin, en gruppe planter
* Yasmin, p-pille-monofasepreparat